OpenLLM-France/wikimedia huggingface dataset:
# Haparanda

Haparanda (en finès: Haaparanta, és a dir, la platja del trèmol) és una localitat i seu del Municipi de Haparanda, al Comtat de Norrbotten, Suècia. És adjacent a Tornio, Finlàndia. Haparanda tenia 6.681 el 2017, d'un total municipal de 9.748 habitants (2018).
Haparanda és referida com a ciutat per motius històrics, tot i la seva poca població. L'Oficina Central d'Estadístiques de Suècia, tanmateix, només considera ciutats les localitats amb més de 10.000 habitants. Haparanda es troba a l'extrem nord de la costa sueca, allunyada de les grans ciutats. Els seus estius són molt suaus tenint en compte la seva localització tan al nord, i els hiverns normalment no són gaire freds malgrat la relativa proximitat al cercle polar àrtic.
El municipi, d'altra banda, fa servir el terme d'Haparanda Stad (Ciutat d'Haparanda) no només per a la ciutat mateixa, sinó per tot el seu territori (927 km²). A 24° 8' E, Haparanda és l'assentament més oriental de Suècia.

## Referències

* ↑ «Tätorter 2015; befolkning 2010-2017, landareal, andel som överlappas av fritidshusområden» (en suec). Oficina Central d'Estadístiques de Suècia.
* ↑ «Statistikdatabasen : Landareal per tätort, folkmängd och invånare per kvadratkilometer. Vart femte år 1960 - 2015» (en suec). Oficina Central d'Estadístiques de Suècia. Arxivat de l'original el 2016-10-28 [Consulta: 2 novembre 2018].
# Waterhouse FC

El Waterhouse FC és un club de futbol jamaicà de la ciutat de Kingston.

## Història

El club va ser fundat l'any 1968. Començà a jugar a l'estadi d'Emmett Park, traslladant-se més tard al Waterhouse stadium. El club guanyà al lliga el 2005/2006, la qual fou dedicada a Peter Cargill, el seu entrenador que morí en accident de cotxe.

## Palmarès

* Lliga jamaicana de futbol:
** 1998, 2006
* Copa jamaicana de futbol:
** 2004, 2008

## Entrenadors destacats

* Peter Cargill †

## Futbolistes destacats

* Winston Anglin †
* Onandi Lowe
* Demar Phillips

## Referències

* ↑ «Jamaica - List of Champions». RSSSF. [Consulta: 9 febrer 2019].
* ↑ «Jamaica - List of Cup Winners». RSSSF. [Consulta: 9 febrer 2019].

## Enllaços externs

* Web oficial Arxivat 2009-04-19 a Wayback Machine.
* Perfil a Golocaljamaica Arxivat 2007-12-27 a Wayback Machine.
# Sopcheïta

La sopcheïta és un mineral de la classe dels sulfurs. El seu nom prové del mont Sopcha, a Rússia, la seva localitat tipus.

## Característiques

La sopcheïta és un sulfur de fórmula química Ag₄Pd₃Te₄. Cristal·litza en el sistema ortoròmbic. La seva duresa a l'escala de Mohs és 3,5. Segons la classificació de Nickel-Strunz, la sopcheïta forma part del grup 2.BC.55 (Sulfurs metàl·lics amb Rh, Pd, Pt...). Segons la classificació de Dana forma part del grup 2.16.10.1 (Sulfurs, miscel·lània).

## Formació i jaciments

Ha estat descrita en diverses localitats d'Escandinàvia i Nord-amèrica en vetes que tallen masses de calcopirita.

## Referències

* ↑ «Sopcheite» (en anglès). Mindat. [Consulta: 7 novembre 2015].
# Stecknadelhorn

El Stecknadelhorn és una muntanya de 4.241 metres que es troba a la regió del Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :
# Laguna Blanca (Neuquén)

Laguna Blanca és un llac de l'Argentina. Es troba a la província del Neuquén, al sud-oest del país, a 1.200 km a l'oest de la capital Buenos Aires. Laguna Blanca es troba a 1.277 metres sobre el nivell del mar. La seva superfície és de 16,9 quilòmetres quadrats. S'estén 4,7 quilòmetres en direcció nord-sud, i 6,3 quilòmetres en direcció est-oest.
Està situada en un altiplà basàltic, producte d'erupcions volcàniques d'antiga data, situació que li confereix el seu caràcter de conca aïllada.
La llacuna alberga una important població de cignes de coll negre, al costat d'una gran varietat d'altres aus aquàtiques, pel que la seva conca es troba protegida pel Parc Nacional Laguna Blanca.
# Caserna del cap de Creus

La Caserna del cap de Creus és una caserna construïda al promontori del Cap de Creus, a 84 metres sobre el nivell del mar, a pocs metres a ponent del far; al municipi de Cadaqués (Alt Empordà) inclòs en l'Inventari del Patrimoni Arquitectònic de Catalunya. A les poblacions del litoral, en especial les del sector nord de la costa empordanesa, pròximes a la frontera, i d'una manera molt considerable Cadaqués per les seves característiques geogràfiques, el contraban hi fou una activitat important fins ben entrat el segle xx. El destacament de carrabiners del Cap de Creus vigilava, primordialment, els contrabandistes. La caserna del Cap de Creus sembla que fou abandonada l'any 1940 en extingir-se el cos de carabiners.
És un edifici de dues plantes estructurat en cinc crugies, que consta de planta baixa i un pis superior. Les façanes tenen les obertures alineades. Són finestres rectangulars simètriques, ubicades a les dues plantes, les quals tenen guardapols amorterats, amb mènsules ornamentals. Una motllura horitzontal parteix les dues plantes a manera de cornisa. La porta d'accés està remarcada per pilastres que tenien decoració a base de rajoles monocromes (moltes ara desaparegudes) i es remata amb un frontó de línies incurvades. Les pilastres es repeteixen als quatre angles de l'edifici. Als murs laterals, de menys llargada, a la part superior hi ha un òcul. La construcció és de grans rebles i les obertures i elements decoratius tractats amb rajols. A l'interior de l'edifici hi queda part del sòl de rajola de mosaic hidràulic i un sostre amb motlluratge de guix.

## Referències

* 1 2 3 4 «Caserna del cap de Creus». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Batalla de les Aigües Blaves

La batalla de les Aigües Blaves (belarús; Бітва на Сініх Водах, lituà: Mūšis prie Mėlynųjų Vandenų, ucraïnès: Битва на Синіх Водах) va ser una batalla medieval que va tenir lloc en algun moment entre el 24 de setembre i el 25 de desembre de 1362 prop del Sini Vodi del riu Buh Meridional entre els exèrcits del Gran Ducat de Lituània i l'Horda d'Or.
Prenent avantatge del desordre intern a l'Horda d'Or per la mort dels kans Jani Beg i Berdi Beg, el Gran Duc Algirdas va organitzar una campanya cap a territori tàrtar. El 1363 Algirdas marxava entre el baix Dnièper i el riu Buh Meridional.
Els lituans i rutens van guanyar una victòria decisiva contra 3 noyan locals del kan Jochid Murad. La victòria va portar a la ciutat de Kíev i gran part de la Ucraïna actual, incloent les poques poblades Podíl·lia i Dykra, sota el control del Gran Ducat de Lituània, en expansió. El ducat també va guanyar accés al mar Negre. Algirdas va deixar al seu fill Vladímir a Kíev. Kíev ja estava sota semi-control de Lituània des de la batalla del riu Irpin a principis de la dècada de 1320. Després de prendre Kíev, Lituània va esdevenir veí directe i rival del Principat de Moscou. Podolia ser confiada durant la batalla dels comandants i nebots d'Algirdas: Aleksander, Yuri, Konstantin, i Teodor, fills de Karijotas.

## Referències

* ↑ Ivinskis, Zenonas. Lietuvos istorija iki Vytauto Didžiojo mirties (en lituano). Roma: Lietuvių katalikų mokslo akademija, 1978, p. 261–262. LLC: 79346776.
* 1 2 3 Kiaupa, Zigmantas. The History of Lithuania Before 1795 (en anglès). Vilnius: Lithuanian Institute of History, 2000, p. 121. ISBN 9986-810-13-2.
* ↑ Auty, Robert; Obolensky, Dimitri. A Companion to Russian Studies: An Introduction to Russian History (en anglès). Cambridge University Press, 1981, p. 86. ISBN 0521280389.
* ↑ Rowell, C. S.. Lithuania Ascending: A Pagan Empire Within East-Central Europe, 1295-1345 (en anglès). Cambridge University Press, 1994, p. 97, 100. ISBN 9780521450119.
* ↑ Auty, Robert. A Companion to Russian Studies: An Introduction to Russian History (en anglès). Cambridge University Press, 1981, p. 86. ISBN 0521280389.
# Haj Abdelkader Pérez

El hajj Abdelkader Pérez (àrab: عبد القادر بيريز, ʿAbd al-Qādir Bīrīz) (Marroc, segle xvii - ?) va ser un almirall marroquí d'origen morisc, ambaixador a Anglaterra el 1723 i novament el 1737. El 29 d'agost de 1724 es va reunir amb el rei Jordi I i el príncep de Gal·les.

## Referències

* ↑ The London stage, 1660-1800: a calendar of plays, entertainments (en anglès). Southern Illinois University Press, 1965, p. 757.
* ↑ The Historical Register: Containing an Impartial Relation of All Transactions, Foreign and Domestick (en anglès). 9, p. 40.
# Ziyaret

Ziyaret (en kurd Fîs) és un llogaret al districte de Lice, en la província turca de Diyarbakır. Ziyaret es troba a uns 69 km al nord-est de la capital provincial Diyarbakır i 22 km al sud-oest de Lice. D'acord amb les xifres del 2012, a Ziyaret hi havia un total de 312 habitants (161 dones i 151 homes).
El 27 de novembre del 1978, es va fundar en aquest poble el Partit dels Treballadors del Kurdistan (PKK).

## Referències

* ↑ «ZİYARET KÖYÜ» (en turc). YerelNET. TODAIE - The Center for Local Administrations. Arxivat de l'original el 1 de desembre 2017. [Consulta: 27 novembre 2017].
* ↑ «1978-1980: La declaración oficial del PKK y el golpe militar» (en castellà). PKK. [Consulta: 27 novembre 2017].
# Sopera

Una sopera és un recipient ampli i profund generalment cobert amb tapa que s'empra per posar aliments com ara sopes o guisats. El seu material més comú de fabricació és la pisa encara que també existeixen soperes metàl·liques.

## Història

La història de les soperes es pot remuntar a l'ús del bol comunitari. La sopera com a obra d'art i recipient pràctic podria haver arribat a ser moda en els segles xvii i xviii a França essent les soperes d'aquest període objectes ricament ornamentats.
Les soperes constitueixen una peça de la vaixella que es combinant en disseny amb les tasses i plats i és el mètode més pràctic per a servir prop de sis persones.

## Vegeu també

* Sopa

## Enllaços externs

* Xina fabrica la major sopera del món Arxivat 2009-08-03 a Wayback Machine.
# Tabula patronatus

Les tabulae patronatus eren taules, especialment elaborades en bronze i destinades a exhibir-se en públic, en les quals s'establia un tractat de patronat segons el dret romà. Així, una població autòctona se sotmetia a la tutoria d'un càrrec polític resident a Roma, en un ambivalent tractat de lleialtat i protecció. Després de la defunció d'un patró, es podia renovar l'acord amb un altre agent per una altra tabula. Se'n coneixen cinc a la península Ibèrica: les dues tabulae patronatus de Bóquer (10 aC/6 dC), una a Sasamón (239 dC), una amb frontó a Cañete de les Torres (247 dC) i una altra a Còrdova (349 dC). Una inscripció trobada a Roma de l'any 222 de fa referència al patronat de Clunia. La Tabula Lougeiorum és també és una tabula patronatus però és d'autenticitat dubtosa.

## Referències

* ↑ «Una nova Tabula Patronatus de Bocchoris». Butlletí de la Societat Arqueològica Lul·liana, 30, 1, 1952, pàg. 632-637.
* ↑ «La recepción de la cultura epigráfica romana en Hispania». La adaptación de las sociedades ibéricas a los modelos romanos, 2003 [Consulta: l'11 setembre 2019].
* ↑ «Tabula patronatus de Caius Marius Pudens Cornelianus». Museus Vaticans. [Consulta: l'11 setembre 2019].
# Cetina

* No s'ha de confondre amb Cetina (Croàcia).
Cetina és un municipi d'Aragó, situat a la província de Saragossa i enquadrat a la comarca de la Comunitat de Calataiud.
# Ziulila

Ziulia era una ciutat de l'Imperi hitita, situada a l'est de Hattusa i prop de la ciutat de Samuha. Apareix citat en un document en hitita que parla d'una expedició de Mursilis II: 2.BoTU.48 = VAT.6165 = KBo.III.4, revers, columna 46.
Segons Forlanini, s'ubicaria a Bitik, prop d'Ankara.

## Referències

* ↑ «tradución ao inglés».
* ↑ «2.BoTU.48 = VAT.6165 = KBo.III.4», 22-07-2013. Arxivat de l'original el 2013-07-22. [Consulta: 8 gener 2021].
* ↑ L'Anatolia nordoccidentale, pp. 207-208 e 225 (mapa)
# St. Elmo (pel·lícula)

St. Elmo és una pel·lícula muda de 1923 dirigida per Jerome Storm. Distribuïda per Fox Film Corporation, la pel·lícula està basada en la novel·la de 1867 del mateix nom escrita per Augusta Jane Evans.

## Repartiment

* John Gilbert (St. Elmo Thornton)
* Barbara La Marr (Agnes Hunt)
* Bessie Love (Edna Earle)
* Warner Baxter (Murray Hammond)
* Nigel De Brulier (reverend Alan Hammond)
* Lydia Knott (Mrs. Thornton)

## Referències

* ↑ «Screenplay Info for St. Elmo (1923)». Turner Classic Movies. [Consulta: 14 gener 2010].
# Whitelaw

Whitelaw és una població dels Estats Units a l'estat de Wisconsin. Segons el cens del 2000 tenia 730 habitants.

## Demografia

Segons el cens del 2000, Whitelaw tenia 730 habitants, 278 habitatges, i 205 famílies. La densitat de població era de 503,3 habitants per km².
Dels 278 habitatges en un 33,1% hi vivien nens de menys de 18 anys, en un 62,9% hi vivien parelles casades, en un 6,8% dones solteres, i en un 25,9% no eren unitats familiars. En el 20,5% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,2% tenia menys de 18 anys, un 7,7% entre 18 i 24, un 30,5% entre 25 i 44, un 22,9% de 45 a 60 i un 12,7% 65 anys o més.
L'edat mediana era de 36 anys. Per cada 100 dones de 18 o més anys hi havia 98,9 homes.
La renda mediana per habitatge era de 51.029 $ i la renda mediana per família de 53.036 $. Els homes tenien una renda mediana de 36.971 $ mentre que les dones 25.833 $. La renda per capita de la població era de 20.249 $. Aproximadament el 3,5% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitelaw» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Whitelaw». American Fact Finder. Oficina del Cens dels Estats Units, 12-01-2010.
# Temporada 1958-1959 del RCD Espanyol

Dades de la Temporada 1958-1959 del RCD Espanyol.

## Fets Destacats

* 19 d'octubre de 1958: Lliga: Espanyol 0 - FC Barcelona 3
* 25 de desembre de 1958: Amistós: Espanyol 1 - 1. FC Nuremberg 1
* 28 de desembre de 1958: Lliga: Espanyol 2 - Reial Madrid 0
* 8 de febrer de 1959: Lliga: FC Barcelona 5 - Espanyol 3
* 19 d'abril de 1959: Lliga: Reial Madrid 3 - Espanyol 3

## Resultats i Classificació

* Lliga d'Espanya: Setena posició amb 29 punts (30 partits, 11 victòries, 7 empats, 12 derrotes, 54 gols a favor i 53 en contra).
* Copa d'Espanya: Eliminà l'Hèrcules CF a setzens de final però fou vençut per l'Atlètic de Madrid a vuitens de final.

## Plantilla

| P | Jugador | Lliga | Lliga | Copa d'Espanya | Copa d'Espanya |
| P | Jugador | PJ | G | PJ | G |
| POR | Josep Vicente | 23 | -37 | 4 | -6 |
| POR | Ricardo Zamora de Grassa | 7 | -8 | - | - |
| DEF | Joan Bartolí | 27 | - | 4 | - |
| DEF | Antoni Argilés | 23 | - | 3 | - |
| DEF | Agustí Faura | 18 | - | - | - |
| DEF | Amaro Dauder | 10 | - | 4 | - |
| DEF | Abel Hernández | 4 | - | - | - |
| DEF | Josep Parra | - | - | - | - |
| DEF | Sebastià Franch | - | - | - | - |
| MIG | Eduardo Vílchez | 29 | 3 | 4 | - |
| MIG | José Sastre | 26 | 5 | 4 | - |
| MIG | Emili Gàmiz | 23 | 1 | 2 | - |
| MIG | Decio Cuaresma Recaman | 22 | 4 | - | - |
| MIG | Ángel De Tomás Aguirre | 16 | 3 | 3 | 2 |
| MIG | Josep Maria Ruiz | 12 | 2 | 2 | - |
| MIG | István Kis Szolnok | 5 | 1 | 1 | - |
| MIG | Antoni Campos | 3 | - | 1 | - |
| DAV | Antoni Camps | 26 | 5 | 2 | - |
| DAV | Óscar Coll | 26 | 11 | 1 | - |
| DAV | Carlos Torres | 14 | 2 | 4 | 1 |
| DAV | Lluís Muñoz | 6 | 1 | 2 | 1 |
| DAV | Josep Ribera | 6 | 2 | 3 | - |
| DAV | Hugo Villamide | 4 | - | - | - |

## Referències

* ↑ «Espanyol 1958-59». bdfutbol. [Consulta: 20 desembre 2012].
* ↑ «Plantilles històriques». LFP. [Consulta: 20 desembre 2012].
* ↑ «Temporada 1958-58». periquito.cat. [Consulta: 29 gener 2020].
* ↑ «En Sarriá». Mundo Deportivo, 20-10-1958.
* ↑ «El jueves en el estadio blanquiazul». Mundo Deportivo, 27-12-1958.
* ↑ «En Sarriá». Mundo Deportivo, 29-12-1958.
* ↑ «En el Estadio del C. de F. Barcelona». Mundo Deportivo, 09-02-1959.
* ↑ «En el Estadio Bernabeu». Mundo Deportivo, 20-04-1959.
* ↑ «Ultimando el de la máxima». Mundo Deportivo, 19-10-1958. [Consulta: 14 febrer 2015].
# Centre

«Centre» té aquests significats:
* Matemàtiques:
** Centre (geometria), punt al mig d'un cos o figura
** Centre (àlgebra), en àlgebra, conjunt dels elements que commuten amb tots els altres
* Física:
** Centre de massa
** Centre galàctic, centre de rotació de la Via Làctia
** Centre de gravetat, punt d'aplicació de les diverses forces de gravetat que actuen sobre la distribució de masses d'un cos
* Política:
** Centre polític, tendència o agrupació política la ideologia de la qual és un entremig entre la dreta i l'esquerra
** Centreesquerra
** Centredreta
** Partit de Centre, diversos partits
* Edificis i infraestructures
** Centre cultural, espai arquitectònic destinat a manifestacions culturals
** Centre cívic, equipament sociocultural on es desenvolupen activitats culturals
** Centre social autogestionat, centre destinat a activitats socials on la gestió és portada pels mateixos usuaris
** Centre de distribució, infraestructura logística en la qual s'emmagatzemen productes i s'embarquen ordres d'eixida
** Centre històric, conjunt arquitectònic originari conservat dins d'una ciutat o poble
** Centre educatiu
* Toponímia:
** Centre (Alabama), població d'Alabama, Estats Units
** Centre (França), regió francesa
** Regió del Centre (Portugal), regió portuguesa
** Centre-du-Québec, regió administrativa de la província canadenca del Quebec
** Districte Federal Central, districte federal de Rússia
** Barris i districtes urbans:
*** Centre (Badalona), barri de Badalona
*** El Centre (Sabadell), barri de Sabadell
*** Barri Centre, barri de Cornellà de Llobregat
*** Districte del Centre (Palma), zona administrativa del municipi de Palma (Mallorca)
*** Barri del Centre (Alcoi)
*** Barri del Centre (Terrassa), barri de Terrassa corresponent a la ciutat antiga
*** Centre (l'Hospitalet de Llobregat), barri de l'Hospitalet de Llobregat (Barcelonès)
*** Centre (Alacant), barri de la ciutat d'Alacant a l'Alacantí
*** Centro (Madrid), districte de Madrid
* Altres
** Centre multimèdia, ordinador dedicat a coordinar i gestionar els continguts multimèdia de diferents dispositius
** Centre, posició de rugbi, vegeu posicions del rugbi a 15#Centre
** Estació de Sabadell Centre estació de la línia R4 de Rodalies Renfe de Barcelona a l'est de Sabadell
** Estació de Cornellà Centre, intercanviador multimodal situat al centre de Cornellà de Llobregat
** Llobregat Centre, centre comercial ubicat a Cornellà de Llobregat (Baix Llobregat)
# Liuran de Cabrièiras

Liuran de Cabrièiras (en francès Lieuran-Cabrières) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Batalla de Peracamps (1839)

La batalla de Peracamps (1839) fou l'enfrontament armat entre liberals i carlins, que s'esdevingué el 14 de novembre de 1839, quan aquests darrers van atacar el comboi d'aprovisionament liberal destinat a la població de Solsona.

## Transcurs de la batalla

Una columna liberal comandada per Valdés que tenia com a destinació Solsona, per al seu aprovisionament, va caure en una emboscada preparada per les forces carlines. Aprofitant la boira i el coneixement del terreny, les unitats carlines van infligir un dur correctiu als liberals, els supervivents dels quals van poder-se escapar gràcies a una forta nevada.

## Referències

* ↑ Hernàndez Cardona, Francesc Xavier. HISTÒRIA MILITAR DE CATALUNYA. VOL IV: TEMPS DE REVOLTA. Barcelona: Rafael Dalmau, 2004. ISBN 8423206734.
# Villa de Allende

Villa de Allende és un municipi de l'estat de Mèxic. San José Villa de Allende és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb el municipi de San José del Rincón, al sud amb Ixtapan del Oro, a l'oest amb Michoacán i a l'est amb Villa Victoria.

## Vegeu també

* Municipis de l'estat de Mèxic

## Referències

* ↑ Monografia municipal de Villa de Allende Arxivat 2017-08-25 a Wayback Machine. (castellà)

## Enllaços externs

* Portal de l'estat de Mèxic (castellà)
# Villaldemiro

Villaldemiro és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga.

## Demografia

Evolució demogràfica :
| 1991 | 1996 | 2001 | 2004 |
| 93 | 97 | 77 | 70 |
# Villalibre de la Jurisdicción

Villalibre de la Jurisdicción és una localitat del municipi de Priaranza del Bierzo situat a la comarca del Bierzo, a la província de Lleó, Comunitat Autònoma de Castella i Lleó, a Espanya.

## Situació

Es troba en la carretera CL-536, que surt de Ponferrada.

## Arquitectura
### Església de San Juan Bautista

Data de 1600 (segle XVII) i va ser construïda al mateix lloc de l'antiga, amb planta en forma de "T" i espadanya de cos únic. L'altar major és barroc.

### Altres centres d'interès

* Ermita del San Cristo de la Vera Cruz. Actualment, lloc de reunió de la Junta Veïnal.
* Forn de llenya comunal.
* Casa amb escut.
* Tres fonts: La Cruz, El Cristo i Barrio Falcón.

## Festes

* 17 de gener. Sant Antoni Abat.
* 24 de juny. Sant Joan Baptista.
* 15 i 16 d'Agost. Mare de Déu i Sant Roc.

## Bibliografia

* Vicente Fernández Vázquez, Arquitectura religiosa en el Bierzo, s.XVI-XVII.
* Jesús García i García, Pueblo y ríos bercianos. Significado o historia de sus nombres.
* José Bello Losada, Historia del Bierzo y Valdeorras.
# Volta a Estònia 2019

La Volta a Estònia 2019, 7a edició de la Volta a Estònia, es va disputar entre el 23 i el 25 de maig de 2019 sobre un recorregut de 363,2 km repartits entre tres etapes. La cursa formava part del calendari de l'UCI Europa Tour 2019, amb una categoria 2.1.
El vencedor final fou l'estonià Mihkel Räim (Israel Cycling Academy), que fou acompanyat al podi per dos companys d'equip, Matthias Brändle i Rudy Barbier.

## Equips

L'organització convidà a prendre part en la cursa a dos equip continental professional, sis equips continentals i sis seleccions nacionals:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| Pròleg | 23 de maig | Tallinn – Tallinn | pròleg | 3,7 | Matthias Brändle | Matthias Brändle |
| 1a etapa | 24 de maig | Tallinn – Tartu | etapa de mitja muntanya | 187 | Rudy Barbier | Matthias Brändle |
| 2a etapa | 25 de maig | Tartu – Tartu | etapa plana | 173 | Mihkel Räim | Mihkel Räim |

## Classificació final

Font: ProCyclingStats :

## Referències

* ↑ «Israel Cycling Academy’s Mihkel Räim won this year’s Tour of Estonia» (en anglès). tourofestonia.ee, 25-05-2019 [Consulta: 6 juny 2019].
* ↑ «Recorregut oficial de la Volta a Estònia 2019». tourofestonia.ee

## Enllaços externs

* Web oficial